
            Nr.23/255/2006

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.38/2006 pentru completarea Ordonanţei Guvernului nr.43/1997 privind regimul drumurilor.


Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

                                                                             Nr.23/255/2006

RAPORT

asupra proiectului de Lege privind aprobarea Ordonanţei Guvernului nr.38/2006 pentru completarea Ordonanţei Guvernului nr.43/1997 privind regimul drumurilor



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 841 din 8 noiembrie 2006, pentru dezbatere în fond, cu proiectul de Lege privind aprobarea Ordonanţei Guvernului nr.38/2006 pentru completarea Ordonanţei Guvernului nr.43/1997 privind regimul drumurilor.



Ordonanţa a fost emisă pentru stabilirea unui temei legal pentru preluarea unor sectoare de drum din administrarea autorităţilor administraţiei publice locale în administrarea Ministerului Transporturilor, Construcţiilor şi Turismului, în vederea realizării unor proiecte prioritare de infrastructură rutieră.



Ordonanţa a fost avizată favorabil de Consiliul Legislativ, cu nr.1091 din 10 august 2006, cu observaţii şi propuneri.



Proiectul de lege privind aprobarea Ordonanţei Guvernului nr.38/2006, a fost adoptat de Senat, cu amendamente, în şedinţa din 6 noiembrie 2006.


Proiectul de lege a fost avizat favorabil de Comisia pentru administraţie publică, amenajarea teritoriului şi echilibru ecologic, cu nr.26/1275/14.11.2006.


Examinarea proiectului de lege a avut loc în şedinţa comisiei din data de 22 noiembrie 2006.



La lucrări au fost prezenţi 19 deputaţi din totalul de 22 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Ioan Andreica.



În urma dezbaterilor, membrii comisiei au hotărât să propună plenului Camerei Deputaţilor adoptarea proiectului de lege cu amendamente admise şi amendamente respinse.


Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.
I.   A M E N D A M E N T E     A D M I S E

Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text O.G.nr.38/2006
	Text adoptat de Senat
	Amendamente admise
	Motivaţia

	0
	1
	2
	3
	4

	1
	______
	LEGE

privind aprobarea Ordonanţei Guvernului nr.38/2006 pentru completarea Ordonanţei Guvernului nr.43/1997 privind regimul drumurilor


	Nemodificat
	

	2
	______
	ARTICOL UNIC. – Se aprobă Ordonanţa Guvernului nr.38 din 9 august 2006 pentru completarea Ordonanţei Guvernului nr.43/1997 privind regimul drumurilor, adoptată în temeiul art.1 pct.II.11 din Legea nr.288/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.692 din 14 august 2006, cu următoarea modificare şi completare:


	Nemodificat
	


	0
	1
	2
	3
	4

	3
	ORDONANŢĂ

pentru completarea Ordonanţei Guvernului nr.43/1997 privind regimul drumurilor


	Nemodificat
	Nemodificat
	

	4
	Art.I. – După articolul 22 din Ordonanţa Guvernului nr.43/1997 privind regimul drumurilor, republicată, cu modificările şi completările ulterioare, republicată în Monitorul Oficial al României, Partea I, nr.237 din 29 iunie 1998, se introduce un nou articol, art.221, care va avea următorul cuprins:


	Nemodificat
	Nemodificat
	

	5
	„Art.221. – (1) Pentru realizarea proiectelor prioritare de interes naţional şi european, pot fi preluate de către administratorul drumurilor naţionale sectoare de drum de interes naţional, judeţean sau local situate în intravilanul unor localităţi, cu acordul autorităţilor respective.”


	- La articolul I, articolul 221 va avea următorul cuprins:

„Art.221. – (1) Pentru realizarea proiectelor prioritare de interes naţional şi european, pot fi preluate de către administratorul drumurilor naţionale sectoare de drum de interes naţional, judeţean sau local situate în intravilanul/extravilanul unor localităţi, cu acordul autorităţilor respective.

(2) După finalizarea lucrărilor, sectoarele de drum pot fi retransmise autorităţilor locale de care au aparţinut, la cererea acestora.”


	La articolul I, articolul 221 va avea următorul cuprins:

Art.221. – (1) Pentru realizarea proiectelor prioritare de interes naţional şi european, cu acordul autorităţilor administraţiei publice locale, se preiau de către administratorul drumurilor naţionale, sectoare de drum de interes naţional, judeţean sau local situate în intravilanul/extravilanul unor localităţi, în vederea realizării lucrărilor respective.

(2) După finalizarea lucrărilor, sectoarele de drum se retransmit autorităţilor administraţiei publice locale de care au aparţinut.

Comisia pentru industrii şi servicii


	Pentru claritatea textului.

	6
	Art.II. – Prezenta ordonanţă intră în vigoare la 3 zile de la data publicării în Monitorul Oficial al României.


	Nemodificat
	Nemodificat
	


II.   A M E N D A M E N T E     R E S P I N S E

	Nr.

crt.
	Text iniţial
	Amendament

Autor
	I. Motivaţia propunerii

II. Motivaţia respingerii

	Camera decizională

	0
	1
	2
	3
	4

	1
	______
	La articolul 221, după alineatul (2) se introduce un nou alineat, alin.(3) cu următorul cuprins:

(3) La solicitarea autorităţilor publice locale, sectoarele de drumuri naţionale care traversează oraşele cu rang de municipiu, pot fi preluate de către administratorul drumurilor naţionale.

Dep.Istvan Antal – UDMR


	I. Bugetele locale sunt insuficiente pentru întreţinerea acestor sectoare iar transportatorii care tranzitează municipiile distrug aceste sectoare de drum şi nu locuitorii municipiilor. Iniţial, în Ordonanţa Guvernului nr.43/1997 a existat prevederea că sumele necesare pentru întreţinerea acestor sectoare de drumuri să fie asigurate de CNADNR.


	Camera Deputaţilor


	0
	1
	2
	3
	4

	
	
	
	II. Preluarea de către CNADNR a sectoarelor de drumuri naţionale care traversează municipiile se poate realiza numai în cazul realizării unor proiecte prioritare de dezvoltare a acestor drumuri.


	


                                 PREŞEDINTE,                                                                       SECRETAR,
                                   Iulian Iancu                                                                         Aurelia Vasile
Expert,

Daniel Bădina

